b'\n_START_ARTICLE_\nLemuel Cornick Shepherd mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nDiplomiral je na Virginia Military Institute. 11. aprila 1917 je bil sprejet v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik. Aktivno slu\xc5\xbebo je za\xc4\x8del 19. maja istega leta v marinski voja\xc5\xa1nici Port Royal (Ju\xc5\xbena Karolina)._NEWLINE_Manj kot mesec pozneje je s 5. marinskim polkom (del AEF) odplul proti Franciji. V bojih je bil trikrat ranjen in ve\xc4\x8dkrat odlikovan._NEWLINE_Po slu\xc5\xbeenju v Vojski okupacije v Nem\xc4\x8diji se je vrnil v ZDA julija 1919. Septembra istega leta se je vrnil v Francijo, kjer je za\xc4\x8del pripravljati zemljevide bojev 4. marinske brigade._NEWLINE_Delo v Franciji je kon\xc4\x8dal decembra 1920, ko je bil dodeljen Beli hi\xc5\xa1i kot adjutant komandanta. Julija 1922 je postal poveljnik \xc4\x8dete med brazilsko ekspedicijo, ki je bila name\xc5\xa1\xc4\x8dena v Riu de Janeiru._NEWLINE_Junija 1923 je postal poveljnik marinskega odreda na USS Idaho. Nato je bil preme\xc5\xa1\xc4\x8den v marinsko voja\xc5\xa1nico Norfolk, kjer je poveljeval Sea School. Aprila 1927 je bil poslan s 3. marinsko brigado na Kitajsko._NEWLINE_1929 se je vrnil v ZDA in bil poslan na Naval War College (Newport, Rhode Island); \xc5\xa1olanje je kon\xc4\x8dal maja 1937, ko je bil imenovan za poveljnika 2. bataljona 5. marinskega polka; del novoustanovljene Fleet Marine Force (FMF) Atlantik, kjer je bil zaposlen z razvojem izkrcevalnih taktik in tehnologije._NEWLINE_Junija 1939 je bil preme\xc5\xa1\xc4\x8den v \xc5\xa1tab Marine Corps Schools (Quantico, Virginija), kjer je naslednja tri leta slu\xc5\xbeil kot direktor Dopisni\xc5\xa1ke \xc5\xa1ole, na\xc4\x8delnik Sekcije za taktiko, vodstveni \xc4\x8dastnik Razreda kandidatov in pomo\xc4\x8dnik komandanta._NEWLINE_Marca 1942 je postal poveljnik 9. marinskega polka 3. marinske divizije._NEWLINE_Julija 1943 je postal pomo\xc4\x8dnik divizijskega poveljnika 1. marinske divizije. Maja 1944 je prevzel poveljstvo 1. za\xc4\x8dasne marinske brigade, ki jo je vodil med bitko za Guam._NEWLINE_Ko je reorganiziral brigado v 6. marinsko divizijo, ji je poveljaval med bitko za Okinavo. Nato je bil poslan z divizijo na Kitajsko, kjer je sprejel vdajo japonskih sil v obmo\xc4\x8dju Tsingtaa._NEWLINE_Nekaj mesecev pozneje se je vrnil v ZDA, kjer je marca 1946 organiziral Troop Training Command, Amfibicijska sila, Atlantske flote (Little Creek, Virginija). 1. novembra istega leta je postal pomo\xc4\x8dnik komandanta in na\xc4\x8delnik \xc5\xa1taba HQMC. To je opravljal do aprila 1948, ko je postal poveljnik Marine Corps Schools (do junija 1950)._NEWLINE_Ob za\xc4\x8detku korejske vojne je postal poveljnik FMF Pacifik (Pearl Harbor). Sodeloval je pri izkrcanju pri In\xc4\x8donu in evakuaciji sil iz Hungmana (po umiku iz \xc4\x8dosinskega rezervoarja decembra 1950). 1. januarja 1952 je postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike po predlogu predsednika ZDA Trumana._NEWLINE_Bil je prvi komandant korpusa, ki je postal \xc4\x8dlan Zdru\xc5\xbeenega \xc5\xa1taba OS ZDA._NEWLINE_Dva meseca po upokojitvi je bil reaktiviran in imenovan za predsednika Odbora za interameri\xc5\xa1ko obrambo; to je opravljal do 15. septembra 1959, ko se je ponovno upokojil._NEWLINE_Umrl je 6. avgusta 1990 v La Jolli (Kalifornija) zaradi kostnega raka. Pokopan je na pokopali\xc5\xa1\xc4\x8du Arlington'